Sindi Jumalailmumise kogudus
Sindi Jumalailmumise kogudus on õigeusu kogudus, mis tegutseb Pärnu maakonnas Sindis. Kogudus kasutab Sindi Jumalailmumise kirikut. Kogudus asutati 1896. aastal eelnevalt Tori Kristuse Sündimise kogudusse kuulunud Sindi õigeusklikele (peamiselt Sindi kalevivabriku töötajad). 1916. aastal oli koguduses 588 inimest ja 1938. aastal 302 inimest. 1962. aastal kogudus likvideeriti ja pühakojast sai Pärnu Endla Teatri rekvisiitide ladu. Eesti taasiseseisvumisel kogudus taastati. 21. sajandi algusaastatel peeti lagunevas Sindi õigeusu kirikus kakskeelseid jumalateenistusi. 2007. aastal kuulus kogudusse paarkümmend inimest. Koguduse preester on Enos Heinsoo.